《过湘潭》
明代·王钝

短棹轻蓑汎汎舟，满江烟雨雪初收。天旋岸转疑行马，心旷神閒愧野鸥。

云抹山腰凝暮霭，浪添沙觜漾春流。不知何处归帆急，远挂潇湘一段愁。

作者简介：（1336—1406）元明间河南太康人，字士鲁。元末进士，为猗氏知县。洪武十年征授礼部主事，历官福建参政，以廉慎闻。奉使谕麓川土官，所得礼品，还至云南，悉交国库。建文初拜户部尚书。燕王军进南京时，逃出被俘。成祖诏复故官。寻致仕归，郁郁死。有《野庄集》。